**วัลเทอร์ แดเนียล ลองโก** (**Valter Daniel Longo**) เป็นนักชีวพฤฒาวิทยาและนักชีววิทยาของเซลล์ชาวอเมริกันเชื้อสายอิตาลี ซึ่งมีชื่อเสียงจากการศึกษาเกี่ยวกับบทบาทของยีนที่ตอบสนองต่อสารอาหารและการอดอาหารในการป้องกันการเปลี่ยนตามวัยและโรคระดับเซลล์ และเสนอว่าการมีอายุยืนยาวนั้นควบคุมโดยยีนและกลไกที่คล้ายคลึงกันในเซลล์ยูคาริโอตหลายชนิด ปัจจุบันเขาเป็นศาสตราจารย์ที่วิทยาลัยพฤฒาวิทยาเลนเนิร์ด เดวิส แห่งมหาวิทยาลัยเซาเทิร์นแคลิฟอร์เนีย (USC Leonard Davis School of Gerontology) โดยดำรงตำแหน่งในภาควิชาวิทยาศาสตร์ชีวภาพ และเป็นผู้อำนวยการของสถาบันการมีอายุยืนแห่งมหาวิทยาลัยเซาเทิร์นแคลิฟอร์เนีย (USC Longevity Institute)

ปฐมวัยและการศึกษา
-----------------

ลองโกเกิดที่เมืองเจนัวประเทศอิตาลี โดยบิดามารดาเป็นชาวแคว้นคาลาเบรีย เขาย้ายไปนครชิคาโกในสหรัฐอเมริกาตั้งแต่ยังเป็นวัยรุ่นเพราะต้องการที่จะเป็นนักกีตาร์ดนตรีร็อกมืออาชีพ โดยอาศัยอยู่กับญาติสนิท ขณะอยู่ที่นั่น เขาสังเกตเห็นว่าญาติของเขาในสหรัฐซึ่งรับประทานอาหารที่มีไขมันสูง เนื้อสัตว์ และน้ำตาลปริมาณมากทุกข์ทรมานจากโรคหัวใจและหลอดเลือด ซึ่งหาได้ยากในญาติของเขาในอิตาลี เขาได้เข้าร่วมกองกำลังสำรองของกองทัพสหรัฐเพื่อเป็นช่องทางรายได้ในการจ่ายค่าเล่าเรียน และได้เข้าร่วมการฝึกทางทหารในฟอร์ตน็อกซ์ จากนั้นเขาเข้าเรียนที่วิทยาลัยดนตรีแห่งมหาวิทยาลัยนอร์ทเทกซัสซึ่งมีชื่อในด้านโรงเรียนสอนดนตรีแจ๊ส โดยมีอาจารย์ที่มีชื่อเสียงเช่น แดน เฮร์ล (Dan Haerle) และแจ็ค ปีเตอร์เซน (Jack Petersen) เป็นต้น ขณะเรียนลองโก ได้เปลี่ยนความสนใจและหันไปศึกษาเรื่องโภชนาการและการมีอายุยืนยาวแทน โดยได้แรงบันดาลใจส่วนหนึ่งมาจากการสังเกตเกี่ยวกับญาติของเขา ตลอดจนประสบการณ์การฝึกทหาร เขาสำเร็จการศึกษาจากมหาวิทยาลัยนอร์ทเทกซัสใน พ.ศ. 2535 ด้วยปริญญาตรีสาขาชีวเคมี

ใน พ.ศ. 2535 เขาเข้าร่วมห้องปฏิบัติการ "การจำกัดแคลอรี" ของรอย วัลฟอร์ด (Roy Walford) ผู้บุกเบิกในเรื่องนี้ที่มหาวิทยาลัยแคลิฟอร์เนีย ลอสแอนเจลิส ซึ่งเขาได้ศึกษาการจำกัดแคลอรีและการเปลี่ยนตามวัยของระบบภูมิคุ้มกัน เขาสำเร็จการศึกษาระดับปริญญาเอกสาขาชีวเคมีที่มหาวิทยาลัยแคลิฟอร์เนีย ลอสแอนเจลิส ใน พ.ศ. 2540 โดยวิจัยเกี่ยวกับเอนไซม์ต้านอนุมูลอิสระและยีนต่อต้านการเปลี่ยนตามวัยโดยมี โจน เอส. วาเลนไทน์ (Joan Selverstone Valentine) เป็นอาจารย์ที่ปรึกษา และเข้ารับการฝึกอบรมหลังปริญญาเอกในสาขาประสาทชีววิทยาของโรคอัลไซเมอร์ภายใต้การดูแลของเคเล็บ ฟินช์ (Caleb Finch) ที่มหาวิทยาลัยเซาเทิร์นแคลิฟอร์เนีย

อาชีพ
-----

ตั้งแต่ พ.ศ. 2540 ลองโกเป็นอาจารย์ประจำของวิทยาลัยพฤฒาวิทยาเลนเนิร์ด เดวิส แห่งมหาวิทยาลัยเซาเทิร์นแคลิฟอร์เนียและศูนย์พฤฒาวิทยาอีเทล เพอร์ซี แอนดรัส (Ethel Percy Andrus Gerontology Center) เขาเป็นสมาชิกของการจัดตั้งโครงการชีววิทยาของการเปลี่ยนตามวัย (Biology of Aging) ของมหาวิทยาลัยเซาเทิร์นแคลิฟอร์เนีย และเป็นผู้อำนวยการของสถาบันการมีอายุยืนแห่งมหาวิทยาลัยเซาเทิร์นแคลิฟอร์เนีย นอกจากนี้ เขายังได้เปิดโครงการการศึกษาในต่างประเทศของวิทยาลัยพฤฒาวิทยาแห่งมหาวิทยาลัยเซาเทิร์นแคลิฟอร์เนียเป็นแห่งแรก โดยเป็นชั้นเรียนภาคฤดูร้อนด้านโภชนาการและพันธุศาสตร์ของการเปลี่ยนตามวัยในประเทศอิตาลี

ใน พ.ศ. 2554 ประวัติของเขาได้รับการกล่าวถึงในสารคดีโทรทัศน์เรื่อง *ไขความลับจักรวาลกับมอร์แกน ฟรีแมน* (*Through the Wormhole with Morgan Freeman*) สำหรับงานวิจัยของเขาที่เกี่ยวข้องกับการมีอายุยืน

Fasting mimicking diet
----------------------

Fasting-mimicking diet (FMD) ของลองโกเป็นโปรแกรมอาหารที่มีแคลอรีต่ำ โปรตีนต่ำ คาร์โบไฮเดรตปานกลาง และไขมันปานกลาง ซึ่งอ้างว่าเลียนแบบผลของการอดอาหารหรือการอดน้ำในช่วงระยะห้าวัน ในขณะที่ยังคงมุ่งเป้าให้ร่างกายได้รับสารอาหาร FMD ถือเป็นการอดอาหารเป็นระยะ

ลองโกพัฒนาโปรแกรมอาหารที่มหาวิทยาลัยเซาเทิร์นแคลิฟอร์เนีย เขาเชื่อว่าเป็นไปได้ที่จะเลียนแบบผลของการอดอาหารด้วยโปรแกรมมื้ออาหารที่ออกแบบมาเพื่อยับยั้งวิถีเมแทบอลิซึมในแบบเดียวกันกับการอดอาหาร ขณะที่ยังคงให้สารอาหารแก่ร่างกายโดยไม่กระตุ้นการตอบสนองต่อการเจริญเติบโตของร่างกาย

บริษัทแอล-นูทรา (L-Nutra) ได้จดทะเบียนเครื่องหมายการค้าของ Fasting-mimicking diet โดยบริษัทดังกล่าวมีลองโกเป็นเจ้าของบางส่วน และมหาวิทยาลัยเซาเทิร์นแคลิฟอร์เนียได้รับผลประโยชน์ทางการเงิน

รางวัล
------

ลองโกได้รับรางวัลนาทาน ช็อก เล็กเชอร์ (Nathan Shock Lecture Award) ใน พ.ศ. 2553 จากสถาบันการเปลี่ยนตามวัยแห่งชาติ (National Institute on Aging) ในสังกัดสถาบันสุขภาพแห่งชาติสหรัฐ

ผลงาน
-----

* รายการผลงานของวัลเทอร์ ลองโก ที่หอสมุดแพทย์แห่งชาติอเมริกัน
* Longo, Valter (2 มกราคม 2018). *The Longevity Diet: Discover the New Science Behind Stem Cell Activation and Regeneration to Slow Aging, Fight Disease, and Optimize Weight*. New York: Avery. ISBN 978-0-525-53407-5.
* Longo, Valter (15 กันยายน 2016). *La dieta della longevità. Dallo scienziato che ha rivoluzionato la ricerca su staminali e invecchiamento, la DIETA MIMA-DIGIUNO per vivere sani fino a 110 anni* (ภาษาอิตาลี). แปลโดย De Tomasi, Laura. Milan: Antonio Vallardi Editore. ISBN 978-88-6987-116-0.

อ้างอิง
-------

1. ↑  Longo, Valter. during *XII Premio Simpatia della Calabria*. Reggio di C. 4 กันยายน 2018.
2. 1 2 3 4 5  Valter Longo (2016). "From Ligurian to Chicagoan". The Longevity Diet. Penguin Random House. ISBN 9781743772751. เก็บจากแหล่งเดิมเมื่อ 15 มีนาคม 2023. สืบค้นเมื่อ 25 มิถุนายน 2019.
3. ↑  "Faculty Profile: Valter Longo". USC Davis School of Gerontology. คลังข้อมูลเก่าเก็บจากแหล่งเดิมเมื่อ 26 พฤษภาคม 2012. สืบค้นเมื่อ 21 มีนาคม 2012.
4. ↑  "USC Longevity Institute". USC. เก็บจากแหล่งเดิมเมื่อ 21 สิงหาคม 2016. สืบค้นเมื่อ 21 มีนาคม 2012.
5. ↑  Riggs, Jonathan. "Gerontology and Genoa's Lifestyle". USC News. คลังข้อมูลเก่าเก็บจากแหล่งเดิมเมื่อ 2 เมษายน 2012. สืบค้นเมื่อ 21 มีนาคม 2012.
6. ↑  "USC in the News". USC Media and Public Relations. คลังข้อมูลเก่าเก็บจากแหล่งเดิมเมื่อ 26 สิงหาคม 2011. สืบค้นเมื่อ 21 มีนาคม 2012.
7. ↑  University of Southern California (16 กุมภาพันธ์ 2017). "Scientifically-designed fasting diet lowers risks for major diseases". ScienceDaily. เก็บจากแหล่งเดิมเมื่อ 28 สิงหาคม 2018. สืบค้นเมื่อ 6 มิถุนายน 2017.
8. ↑  King, Jennifer (19 มิถุนายน 2015). "Fasting diets and longer life may go hand-in-hand, new research finds" (ภาษาอังกฤษแบบออสเตรเลีย). ABC. ABC Health. เก็บจากแหล่งเดิมเมื่อ 18 กุมภาพันธ์ 2018. สืบค้นเมื่อ 6 มิถุนายน 2017.
9. ↑  Landro, Laura (11 เมษายน 2017). "Can Different Forms of Fasting Make You Healthier?". Dow Jones & Company. Wall Street Journal. เก็บจากแหล่งเดิมเมื่อ 11 กันยายน 2018. สืบค้นเมื่อ 6 มิถุนายน 2017.
10. ↑  Brandhorst, Sebastian; Choi, In Young; Wei, Min; และคณะ (18 มิถุนายน 2015). "A Periodic Diet that Mimics Fasting Promotes Multi-System Regeneration, Enhanced Cognitive Performance, and Healthspan". *Cell Metabolism*. **22** (1): 86–99. doi:10.1016/j.cmet.2015.05.012. PMC 4509734. PMID 26094889.
11. ↑  "FASTING MIMICKING DIET - Trademark Details". *Justia*. Justia. เก็บจากแหล่งเดิมเมื่อ 13 กุมภาพันธ์ 2019. สืบค้นเมื่อ 7 มิถุนายน 2017.
12. ↑  Walton, Alice G. (16 กุมภาพันธ์ 2017). "Could A Little Bit Of Fasting Bring A Lot Of Health Benefits?". *Forbes Media*. Forbes. เก็บจากแหล่งเดิมเมื่อ 23 กุมภาพันธ์ 2017. สืบค้นเมื่อ 7 มิถุนายน 2017.
13. ↑  "Nathan W. Shock Memorial Lecture Award Winners". National Institute on Aging. คลังข้อมูลเก่าเก็บจากแหล่งเดิมเมื่อ 22 พฤศจิกายน 2014. สืบค้นเมื่อ 21 มีนาคม 2012.
14. ↑  "Longo, Valter [Author]". *PubMed.gov*. National Library of Medicine. doi:10.1038/s42255-021-00469-6. PMID 34650272. S2CID 238989782. เก็บจากแหล่งเดิมเมื่อ 18 มิถุนายน 2021. สืบค้นเมื่อ 15 กุมภาพันธ์ 2021.
15. ↑  "The Longevity Diet by Valter Longo". *Penguin Random House*. เก็บจากแหล่งเดิมเมื่อ 4 ธันวาคม 2020. สืบค้นเมื่อ 27 พฤศจิกายน 2020.
16. ↑  "La dieta della longevità". *www.vallardi.it*. เก็บจากแหล่งเดิมเมื่อ 27 พฤศจิกายน 2020. สืบค้นเมื่อ 27 พฤศจิกายน 2020.

แหล่งข้อมูลอื่น
---------------

* วัลเทอร์ ลองโก ที่อินเทอร์เน็ตมูวีเดตาเบส

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* ORCID
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ
* โปแลนด์

 |
| อื่น ๆ | 
* SUDOC (France)
	+ 1

 |